रामगुवा

रामगुवा (वैज्ञानिक नाम: हर्सफिल्डिया किङ्गी) 'माइरिस्टिकेसी' परिवारको एक बहुलिङ्गी वनस्पति हो। यसको रुख २० मिटर अग्लो हुने गर्छChaudhuri, AB (1993) Forest Plants of Eastern India APH Publishing p. 434 र यसको ठुलो बीउहरू फलफूल खाने चराहरू जस्तै राजधनेश र हरित परेवाले टिपेर खाने गर्छन्।Aparajita Datta & Rawat, GS (2008) Dispersal modes and spatial patterns of tree species in a tropical forest in Arunachal Pradesh, northeast India, Mongabay.com Open Access Journal - Tropical Conservation Science Vol. 1(3):163-185 PDF यो रुखमा फलफूल लाग्ने अवधि फेब्रुअरी देखि मे महिनासम्म हुन्छ। यसको फल द्वि-रङ्गी हुन्छ।

यो वनस्पति नेपालको पूर्वी भागमा पाइने गरिन्छ। यसको काण्ड सुरिलो र हाँगाहरू लामा लामा र टुप्पातिर मात्र हुने गरेको छ।Kumar, A & Solanki, GS (2008) Population Status and Conservation of Capped Langurs (Trachypithecus pileatus) in and around Pakke Wildlife Sanctuary, Arunachal Pradesh, India.  यस वनस्पतिको बोक्रा काट्दा रातो रस निस्किन्छ। यसको फूल सानो र पात चौडा, लाम्चा, बाक्ला र चिल्ला तथा झलक्क हेर्दा चिउरीको बोट जस्तो देखिन्छन्। यसको फल हर्रोको जस्तो देखिएता पनि केही फल भने ठुलो र चार इन्चसम्म लामो हुन्छ। यसको फल पाकेपछि दुई फग्लेँटा भई सुपारीको दानाजस्तै हुने गर्दछ।

यसको काँचो फल खाँदा मत्याउने गर्दछ।Chaudhuri, AB (1993) Forest Plants of Eastern India APH Publishing p. 434

 सन्दर्भ सामग्रीहरू 

श्रेणी:नेपालमा पाइने वनस्पतिहरू
श्रेणी:भारतमा पाइने वनस्पतिहरू